Dafia hats endlich wieder an richtig schnelln Fiesta gebn. Da ST (Sport Technologie) hot den 2.0er 16-Ventiler ausm neian Focus und Mondeo kriagt. Der Duratec kimmt eigentlich von Mazda und hot im Fiesta mit 150 PS a paar Pferdln mehr wia in de andern Fords. Da stärkste Fiesta aller Zeitn rennt locker iba 200 und is in guad 8 Sekundn auf 100. Dazua gibts a richtig, richtig guads Fahrwerk, a große Brems, andere Stoßstanga und scheene 16 oda 17 Zoll Alufelgn.